อายุ41ปีทุกเดือนประจำเดือนมาในวันที่2จะเป็นเมือกผสมเลือดมีอาการปวดประจำเดือนร่วม สาเหตุเกิดจากอะไรคะ? เมื่อก่อนไม่เคยเป็นเพิ่งมาเป็นได้3-4ปี
สวัสดีค่ะ ประจำเดือนคือเลือดที่หลุดลอกจากเยื่อบุโพรงมดลูกทุกเดือนจากอิทธิพลของฮอร์โมนที่ลดต่ำลงเกิดจากไม่มีการปฏิสนธิและการฝังตัวของตัวอ่อน จึงเป็นสัญญาณว่าไม่มีการตั้งครรภ์ในรอบเดือนนั้นๆโดยปกติแล้วประจำเดือนจะมาประมาณ 3-7 วัน ทุก 22-35 วันนับจากครั้งก่อน โดยลักษณะเลือดประจำเดือนนั้นก็อาจจะแตกต่างกันในแต่ละคน หรือในแต่ละรอบเดือน ถ้าออกมาเยื่อเมือกผสมเลือด แต่ไม่มีอาการผิดปกติอื่นๆเช่นปวดหน่วงท้องน้อยมาก หรือมีเลือดออกผิดปกติระหว่างรอบเดือน อันนี้ไม่อันตราย น่าจะเป็นลักษณะเลือดประจำเดือนปกติแต่ถ้ามีเลือดออกระหว่างรอบเดือนที่ไม่ใช่ประจำเดือน หรือมีตกขาวผิดปกติ เป็นตกขาวปนเลือด ควรรีบไปพบแพทย์เพื่อหาสาเหตุอื่นๆเพิ่มเติมเช่นการติดเชื้อ หรือมีเนื้องอกในมดลูกหรือปากมดลูกค่ะ